הסכם רישיון התוכנה של Canon

חשוב

זהו הסכם משפטי (להלן "ההסכם") בינך לבין Canon Inc.‎ (להלן "Canon") המסדיר את שימושך בתוכניות ותוכנות של Canon, כולל המדריכים הקשורים או כל תוכן מודפס (להלן "התוכנה") עבור מכונות צילום, מדפסות וציוד היקפי מסוימים מתוצרת Canon (להלן "המוצרים").

לפני התקנת התוכנה, יש לקרוא בעיון את ההסכם כדי להבין את כל הזכויות והמגבלות, כפי שהן מתוארות בגוף ההסכם.  לחיצה על הלחצן או התקנת התוכנה מהווה את הסכמתך לאמור להלן, זו הסכמתך כי התנאים וההתניות הנכללים בהסכם זה מחייבים אותך.  אם אינך מסכים לתנאים וההתניות הבאים הנכללים בהסכם זה, אין להשתמש בתוכנה.  

1.  הענקת רישיון
Canon מעניקה לך רישיון אישי, מוגבל ולא בלעדי לשימוש ("שימוש" להלן יכלול אחסון, טעינה, התקנה, גישה, הפעלה או הצגה) בתוכנה לצורכי השימוש במוצרים רק במחשבים המחוברים (באופן ישיר או באמצעות רשת) למוצרים (להלן "המחשב הייעודי"). 
באפשרותך לאפשר למשתמשים אחרים במחשבים אחרים המחוברים למחשב הייעודי לעשות שימוש בתוכנה, אך עליך לוודא שכל המשתמשים הנוספים כגון אלה יצייתו לתנאים הנכללים בהסכם זה וליידע אותם כי יהיו כפופים למגבלות וההתחייבויות שחלות עליך להלן.

באפשרותך ליצור עותק אחד של התוכנה לצורכי גיבוי בלבד.

2.  מגבלות
אין לעשות שימוש בתוכנה למעט כפי שאושר להלן ואין לבצע הקצאה, להעניק רישיון, למכור, להשכיר, להחכיר, להשאיל או להעביר את התוכנה לצד שלישי כלשהו.  אין לשנות, לתרגם או להמיר לשפת תכנות אחרת, לשנות, לפרק, להדר או להנדס לאחור את התוכנה ואין לאפשר לצד שלישי כלשהו לבצע פעולות אלה.

3.  הודעה בדבר זכויות יוצרים
אין לשנות, להסיר או למחוק הודעות בדבר זכויות יוצרים כלשהן של Canon או של מחזיקי הרישיון שלה הנכללות בתוכנה, כולל כל עותק שלהן.

4.  בעלות
Canon ומחזיקי הרישיון שלה שומרים על כל הכותרים, הבעלות וזכויות הקניין הרוחני על ושל התוכנה.  למעט המפורט בזאת, אף רישיון או זכות, מפורשים או משתמעים, אינם מוענקים או מועברים אליך על ידי Canon עבור זכויות קניין כלשהן בבעלות Canon ומחזיקי הרישיון שלה.

5.  בקרת ייצוא
הענקת את הסכמתך לציית לכל החוקים, המגבלות והתקנות העוסקים בייצוא במדינה המעורבת ולא יתבצע כל ייצוא או ייצוא מחדש, באופן ישיר או עקיף, של התוכנה, תוך הפרה של חוקים, מגבלות ותקנות כגון אלה, או ללא כל האישורים הדרושים.

6.  תמיכה ועדכון
Canon, החברות בנות והחברות הקשורות של Canon, מפיציהן או מוכרנים מורשים או מחזיקי רישיון של Canon אינם אחראים לתחזוקה כלשהי או למתן שירותי עזרה בעת שימוש בתוכנה ואף לא יספקו כל עדכונים, תיקונים או תמיכה עבור התוכנה להלן.

7.  הצהרת אחריות וחבות
[אין אחריות] התוכנה מסופקת 'כמות שהיא', ללא אחריות מכל סוג שהוא, בין אם מפורשת ובין אם משתמעת, כולל, אך ללא הגבלה לאחריות מרומזת לרמת הסחירות והתקינות לגבי מטרת שימוש מסוימת.  הסיכון לאיכות ולביצועי התוכנה הוא שלך בלבד.  אם יתגלו פגמים בתוכנה, עלות השירות והתיקון תושת עליך באופן מלא.  חלק מהמדינות או תחומי השיפוט אינם מאפשרים החרגה של אחריות משתמעת, לכן יתכן שההחרגה האמורה לעיל אינה חלה עליך.  
אחריות זו מעניקה לך זכויות חוקיות מסוימות ויתכן שעומדות לרשותך זכויות נוספות שעשויות להשתנות, בהתאם למדינה או לתחום השיפוט.

Canon, החברות בנות והחברות הקשורות של Canon, מפיציהן או מוכרנים מורשים או מחזיקי רישיון של Canon אינם מעניקים אחריות לכך שרמת התפקודיות של התוכנה תענה על דרישותיך ואף אינם מבטיחים שהפעלת התוכנה תהיה נטולת הפרעות או שגיאות.

[אין חבות בשל נזקים] בשום מקרה,Canon , החברות בנות והחברות הקשורות של Canon, מפיציהן או מוכרנים מורשים או מחזיקי רישיון של Canon לא ישאו בחבות כלשהי בשל נזקים כלשהם (כולל, וללא הגבלה להפסדים של רווחים עסקיים, אובדן מידע עסקי, הפרעה לפעילות העסקית או נזיקין, נזקים מקריים או נזקים תוצאתיים) שעשויים לנבוע מהתוכנה, משימוש בה או מחוסר יכולת לעשות שימוש בתוכנה, גם אם Canon, החברות בנות והחברות הקשורות של Canon, מפיציהן או מוכרנים מורשים או מחזיקי רישיון של Canon קיבלו מידע המציין כי קיימת אפשרות לנזקים כגון אלה.  מדינות או תחומי שיפוט שונים אינם מתירים מגבלות והחרגות של חבות בשל נזקים מקריים או תוצאתיים, או פציעה גופנית או מוות שנובעים ורשלנות של המוכר, לכן יתכן שהמגבלות וההחרגות המצויינות לעיל אינן חלות עליך.

[שחרור חבות] בהתאם למלוא ההיקף המותר על פי החוק החל, הנך משחרר בזאת את Canon, את החברות בנות והחברות הקשורות של Canon, את מפיציהן ואת המוכרנים המורשים או מחזיקי הרישיון של Canon מכל חבות שעשויה לנבוע או להיות קשורה לכל תביעה לגבי התוכנה או השימוש בה.

8. תנאים
הסכם זה יהיה תקף לאחר אישורך להלן שיינתן באמצעות לחיצה על הלחצן, כולל הסכמתך כמצוין להלן או התקנת התוכנה והוא יישאר בתוקף עד לביטולו.  באפשרותך לבטל את ההסכם באמצעות השמדת התוכנה, כולל כל העותקים שלה. 
הסכם זה יבוטל גם במקרה של אי ציות שלך לאילו מהתנאים הנכללים בו.  במקרה של ביטול הסכם זה, בנוסף לאכיפת זכויותיה המשפטיות של Canon, עליך להשמיד באופן מיידי את התוכנה, כולל כל העותקים שלה.  על אף האמור לעיל, הסעיפים 4 ו-7 עד 11 ישרדו כל ביטול של הסכם זה.

9. הודעה על זכויות מוגבלות של ממשלת ארה"ב
'משתמש קצה של ממשלת ארה"ב' משמעו כל סוכנות או גוף ממשל בארצות הברית.  אם הנך משתמש קצה של ממשלת ארה"ב, התנאים הבאים יחולו: The SOFTWARE is a "commercial item," as that term is defined at 48 C.F.R. 2.101 (October 1995), consisting of "commercial computer software" and "commercial computer software documentation," as such terms are used in 48 C.F.R. 12.212 (September 1995).  Consistent with 48 C.F.R. 12.212 and 48 C.F.R. 227.7202-1 through 227.7202-4 (June 1995), all U.S. Government End Users shall acquire the SOFTWARE with only those rights set forth herein.  The manufacturer is Canon Inc./30-2, Shimomaruko 3-chome, Ohta-ku, Tokyo 146-8501, Japan.

10.  הפרדה
במקרה שאילו מהסעיפים לעיל יוכרזו כבלתי חוקיים על ידי בית משפט בעל סמכות שיפוטית, סעיף כגון זה יבוטל בהתאם לחקיקה בתחום השיפוט שבו פועל בית המשפט בעל הסמכות השיפוטית, אך כל הסעיפים הנותרים יישארו בתוקף ויאכפו במלואם.

11.  הכרה
לחיצה על הלחצן או התקנת התוכנה מהווה את הסכמתך לאמור להלן, זהו אישורך כי קראת את ההסכם, הבנת את תוכנו והענקת את הסכמתך לתנאים וההתניות הנכללים בו ומחייבים אותך.  זו גם הסכמתך לכך שהסכם זה מהווה את ההצהרה המלאה והבלעדית להסכם בינך לבין Canon לגבי תוכנו להלן והוא גובר על כל הסכם קודם, בעל פה או בכתב ועל כל תקשורת אחרת בינך לבין Canon העוסקת בתוכנו של הסכם זה.  אף תיקון להסכם זה לא יהיה תקף, אלא לאחר חתימה של נציג מורשה של Canon.

אם יש לך שאלות נוספות לגבי הסכם זה או אם ברצונך ליצור קשר עם Canon מכל סיבה שהיא, יש לכתוב לחברת המכירות או למפיץ במדינה שבה נרכשו המוצרים.

מס' I010G021619